HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa! Olen Hermes Falcao Jr.
Olen iloinen saadessani kerrata kanssanne, -
mitä Herra teki työmme kautta vuonna 2021.
Kuten tiedätte, tämä vuosi on ollut aika huomattava.
On tapahtunut monia asioita, -
ei vain evankelioinnissa vaan myös maailmassa.
Pandemia on ollut käynnissä vuodesta 2020.
Se on tuonut paljon muutoksia. Matkustaminen on muuttunut.
Ihmisiä on kuollut. Osa on sairastunut vakavasti.
Ihmiset on vallannut pelko. Koko ajan tulee huonoja uutisia.
Mutta en ole täällä kertomassa huonoja vaan hyviä uutisia, -
sillä kaiken keskellä Herra vie seurakuntaa eteenpäin.
Jeesus sanoi rakentavansa seurakuntansa, -
eivätkä sitä voita tuonelan portit.
Se ei tarkoita, etteikö helvetti yrittäisi vastustaa seurakuntaa.
Hän tarkoitti vain, ettei tuonelan portit kestä seurakuntaa vastaan.
Olemme nähneet myös luonnonmullistuksia, -
maanjäristyksiä, tulivuorenpurkauksia ja luonnonvoimien vaikutuksia.
Tapahtuu suunnattoman suuria asioita -
merkkinä aikojen lopusta, josta Raamattu puhuu.
Maalla ja taivaalla on merkkejä -
ja myös asioita, joista Jeesus profetoi Matt. 24:ssä, -
Mark. 13:ssa ja Luuk. 21:ssä.
Voimme lukea Raamatusta, että ajasta, jossa elämme, on profetoitu -
yli 2 000 vuotta sitten.
Uskon, että elämme lopunaikoja ja seurakunnan pitää olla valmis.
Kerron nyt hyviä uutisia Jumalan työstä kauttamme.
Jumalan käsi on tehnyt työtä -
Virginian Richmondissa ja kansoissa.
Meillä on ollut seurakunnassamme täällä useita tapahtumia, -
joissa ihmisiä on pelastunut, vapautunut, parantunut.
Olemme julkaisseet konferenssivideoita ja tv-ohjelmia.
Evankeliumi on todella vaikuttanut ihmisiin -
niin henkilökohtaisesti pelastuksen, kasteen ja henkikasteen kautta -
kuin myös televisio- ja nettityön kautta.
Jumala toimii molemmilla tavoilla. Moni on parantunut lähetysten kautta.
Se on ollut ihmeellistä.
Kerron yhden vaikuttavan todistuksen.
Rukousohjelmassamme, joka tulee perjantaisin YouTubessa, -
oli pastori Filippiineiltä.
Hän oli saanut linkin ystävältämme Kanadasta.
Pastori oli sairastunut koronatautiin. Hän sai lisähappea.
Myös seitsemän hänen sukulaistaan oli sairaalassa.
Hän sai linkin ja katsoi puhelimella.
Rukoilimme hänen puolestaan täällä suorassa lähetyksessä.
Jumalan voima iski häneen.
Hänen tilansa muuttui seuraavana päivänä radikaalisti.
Hän ei tarvinnut enää lisähappea. Hänen kuntonsa koheni.
Sitä seuraavana päivänä hän pääsi sairaalasta, -
ja myös sukulaiset pääsivät kotiin. Hän kirjoitti ja kiitti meitä rukouksesta.
Hengessä ei ole välimatkoja.
Ihmisiä on parantunut koronasta ja eri taudeista.
Ihmisiä on vapautunut demoneista.
Meillä oli useita lähetyksiä. Teimme haastatteluja.
Rohkaisemme tilaamaan YouTube- kanavamme Revival Explosion TV.
Tutustu kanavaan, tilaa se ja napsauta kellokuvaketta, -
niin saat hälytyksen, kun lähetys alkaa.
YouTube-kanavamme kasvoi -
500 tilaajasta. Emme keskittyneet YouTubeen ennen pandemiaa.
Nyt meillä on lähes 7 000 tilaajaa.
Vielä on tilaa kasvaa, mutta me kasvoimme pandemian aikana.
Ihmiset ovat aiempaa herkempiä. He haluavat kuulla Jumalan Sanaa.
Tajuamme, että voimme joka viikko ruokkia ihmisiä Sanalla.
Näytämme nyt videoklippejä Sanan jakamisesta Brasiliaan, -
ja ihmisistä, jotka saivat kosketuksen netin välityksellä -
tai seurakunnassamme ja konferensseissa Amerikassa.
Ihmisiä parani ja vapautui. Vuosi oli mahtava.
Tahdon kiittää kaikkia kumppaneita. Katsotaan videoklipit.
Planeetallamme on meneillään jotain hyvin tärkeää ja profeetallista.
Raamatun profetiat lopunajoista avautuivat edelleen vuonna 2021.
Tapahtumat, jotka Jeesus ennusti Matt. 24:ssä, -
Luuk. 21:ssä ja Mark. 13:ssa, heräsivät eloon -
ennenkokemattomassa ajassamme. Pandemia riehui edelleen.
Hallinnon toimet aiheuttivat levottomuuksia ja protesteja.
Ihmiset tajusivat, että autoritaariset toimet uhkaavat vapauksia.
Kaikkialla oli isoja protesteja.
Sulkutoimet ja talousromahdus tuovat monenlaisia ongelmia.
Luonnonvoimien vaikutukset ovat voimakkaasti nähtävillä.
Eri puolilla oli tuhansia maanjäristyksiä.
Maa järisee, eikä missään ole suojaa.
Ihmiset tajuavat, miten hauras on elämä.
Monissa maissa purkautui isoja tulivuoria.
Italiassa, Islannissa, Japanissa, -
Indonesiassa, Saint Vincentillä, Guatemalassa, -
Kanariansaarilla ja lista jatkuu.
Muitakin outoja luonnonilmiöitä tapahtui.
Merkkejä taivaalla, planeettojen kohtaaminen, -
auringonpimennyksiä, komeettoja, asteroideja.
Todellinen apokalyptinen panoraama. Maa on synnytystuskissa.
Jeesus sanoi: "Ja on oleva merkit auringossa ja kuussa ja tähdissä, -
ja ahdistus kansoilla maan päällä -
ja epätoivo, kun meri ja aallot pauhaavat.
Ja ihmiset menehtyvät peljätessään ja odottaessaan sitä, -
mikä maanpiiriä kohtaa; sillä taivaitten voimat järkkyvät.
Ja silloin he näkevät Ihmisen Pojan tulevan pilvessä -
suurella voimalla ja kirkkaudella. Mutta kun nämä alkavat tapahtua, -
niin rohkaiskaa itsenne ja nostakaa päänne, -
sillä teidän vapautuksenne on lähellä."
Hei! Olen Hermes. Tässä on Dandri Charlottesvillestä Virginiasta.
Olin täällä kolme vuotta sitten. Kerro leuastasi.
En pystynyt avaamaan suutani kunnolla.
Jos pidin sitä auki minuutinkin, aloin tuntea kovaa kipua.
Hammaslääkärin piti laittaa hampaiden väliin jotain, -
koska se teki kipeää eikä instrumentteja saatu suuhun.
Joskus en saanut haukattua edes hampurilaista, -
koska en saanut suutani tarpeeksi suurelle.
Sinä päivänä saarnasit. Herran parantava voima laskeutui.
Kokeilin laittaa hampaideni väliin kaksi sormea.
Kiljahdin: "Se onnistuu!"
Kiitin Herraa, sillä en ollut pystynyt siihen aiemmin.
Olet ollut terve siitä asti. - Kolme vuotta.
Kipu yritti välillä tulla takaisin, mutta nuhtelin sitä -
ja uskoin Herraan. Kerroin lääkärille parantumisesta.
Hammaslääkärin ei enää tarvinnut laittaa mitään hampaiden välin.
Tänään tai eilen, ennen kuin tulin tänne, kokeilin laittaa kaksi sormea...
...hampaiden väliin koemielessä. Kuten näitte, se onnistuu yhä.
Kiitos Jeesukselle. En pystynyt siihen aiemmin.
Aamen. Kauanko ongelmaa kesti? - Yli 20 vuotta.
Ylistys Jeesukselle. Mitä tänä iltana tapahtui?
Tänä iltana koin taas, kuinka Herran parantava voima laskeutui.
Ylistimme. Käskit laittaa käden kipeän paikan päälle.
Oikea olkapääni on ollut kipeä vuodesta 1997 asti.
Kun muutin USA:han, tein työtä, jossa piti tehdä 8 tuntia näin.
Lihas vaurioitui. Muistan, että pystyin nukkumaan vain, -
jos laitoin sen päälle jääpussin.
Siihen ei tehonnut mikään lääke tai muu.
Ainoastaan jää. Sitten pystyin menemään taas...
Ja jatkuvaa kipua. - Niin.
Se vaurioitui silloin. Vieläkään en voi puhua puhelimeen pitkään, -
koska kipu palaa.
En pysty ajamaan tällä kädellä. Pitää ajaa tällä.
Sanoin: "Herra, tämä pitää korjata."
Auton turvavyötäkin varten minulla pitää olla aina lääkärintodistus, -
jossa sanotaan, että minun täytyy pitää vyötä käden alla.
Hermes rukoili. Sanoin: "Herra, en tunne mitään. Anna jokin merkki."
Me ylistimme Herraa joitain minuutteja.
Sitten aloin tuntea oikeassa olkapäässäni kihelmöintiä, -
kuten lääkärissä laitteessa, jolla lihas laitetaan supistumaan.
Sellaiselta se tuntui. Sanoin: "Okei, Herra, tunnen sen."
Ja siinä samassa sinä sanoit, että jonkun olkapää paranee.
Samassa kun olkapääni kihelmöi, mainitsit sen.
Kiitin Jeesusta.
Kipu on siis poissa. - Niin on.
Ylistys Jumalalle. Kestikö sitäkin 20 vuotta? - Sitä kesti 24 vuotta.
Ylistys Jeesukselle kaikesta.
Jumalan siunausta. Rohkaiskoon tämä todistus uskoasi.
Tulkaa tänne. Mitä tapahtuu?
Polveni, lonkkani, jalkani ja selkäni ovat kipeät.
Lonkkaani kuumottaa.
Kauanko kipua on ollut? - 3―4 kuukautta.
Jumala on tekemässä jotain.
Kohota kätesi.
Herra, -
anna voimasi ja paranna poikasi.
Paranna hänet, Herra. Käsken lonkkiesi parantua kokonaan.
Käsken kivun häipyä.
Jeesuksen nimessä!
Kantapäästä päähän.
Voima!
Halleluja.
Miltä tuntuu? Tuntuuko hyvältä? - Tuntuu.
Tule terveeksi Jeesuksen nimessä.
Kipu, häivy, Jeesuksen nimessä.
Jeesuksen nimessä.
Liikuttele raajojasi. Tee jotain, mihin et ennen pystynyt. Kävele.
Sillä lailla!
Sitä siis kesti neljä kuukautta. - Vähintään.
Etkä pystynyt tuohon. - Oli vaikea päästä ylös.
Kipu vain lähti. - Se on poissa.
Ylistys Jeesukselle.
Mikä oli vialla? - Hermovaurio selässä, iskiashermo, luulisin.
Tämä puoli oli halvaantunut.
Halvaantunut. Huh.
Oliko se ollut 20 vuotta? - Vähintään.
Selkäleikkaus auttoi aika hyvin kipuun, -
mutta jalka tuntui painavalta. En pystynyt nostamaan sitä.
Mitä et pystynyt nostamaan? - Tämä jalka ei noussut yhtä korkealle.
Kauanko se oli? - 20 vuotta.
20 vuotta hermovauriota.
Miltä nyt tuntuu? - Mahtavalta.
Kävele vähäsen.
Tule tänne.
Onko se erilainen? - On.
Tuntuu, että tämä jalka on laahannut vuosikausia.
Eli jalka tuntui hermovaurion takia painavalta.
Oliko jalassa tunto? - Oli.
Mutta se oli painava. - Niin.
Ja nyt se on poissa. - Niin.
Oletko iloinen? - Olen.
Kohota kätesi.
Kosketa!
Voima!
Kosketa.
Vau. Tämä oli uutta luova ihme.
Hermovaurio 20 vuotta. Painon tunne on poissa.
Ylistys Jeesukselle.
On rohkaisevaa nähdä läpimurtosi New Yorkissa, -
koska siellä ollaan hyvin liberaaleja -
ja se on täynnä maallisia juttuja, jotka vetoavat sekulaariin maailmaan.
Te murtaudutte läpi Hengen voimassa. Se on rohkaisevaa.
Siirrytäänpä sitten vapauttamiseen. Moni katsoo sen takia.
Puhuin demonisista kahleista vapautumisesta.
Olet vapauttanut ihmisiä demonisista kahleista rukouksen avulla.
Milloin se alkoi?
Milloin tajusit, että sinut on kutsuttu vapauttamaan sorrettuja?
Se alkoi vuonna 1998.
Ensimmäinen tehtäväni paikallisseurakunnassa...
Saarnasin ja evankelioin muissa seurakunnissa, -
mutta ensimmäinen tehtävä, jonka pastorini antoi, oli rukoileminen.
Aloin kasvattaa rukoussotureita.
Kun toimintamme hengellisessä maailmassa kasvoi, -
alkoi näkyä manifestaatioita fyysisessä maailmassa.
Kun harjoitimme esirukousta, rukousta ja rukoustaistelua, -
seurakunnan tilaisuuksissa alkoi tulla manifestaatioita.
Jos seurakunnassasi ei ole demonisia manifestaatioita, -
tarkasta rukouselämäsi, älä toimintakalenteria.
Sanon aina niille, jotka haluaisivat Jumalan käyttöön, -
että Jeesus käski opetuslasten odottaa, kunnes he saavat voiman, -
yliluonnollisen dunamis-voiman.
Kerro Pyhän Hengen kasteen merkityksestä -
ja muusta, mitä haluat sanoa sellaisille ihmisille.
Sitä ei voi tarpeeksi korostaa.
Kun joku on kastettu Pyhällä Hengellä ja tulella, hänessä on jotain erilaista.
Olemme YouTubessa ja Facebookissa.
Puhumme Jumalan työstä tällä hetkellä Suomessa ja Amerikassa.
Uskon, että tästä tulee voimallista.
Voitko sanoa jotain suomeksi?
Täysin samaa mieltä.
Sanasi sanoo, -
että ne, jotka Herraa odottavat, -
saavat uuden voiman.
Sitä me rukoilemme seurakunnallesi nyt.
Uutta voimaa.
Uskon uudistumista.
Rakkauden uudistumista.
Anna väsymyksen tilalle puhtia, -
vahvuutta ja voimaa.
Sitä koen joillekin katsojille.
Olet väsynyt. Ehkä olet heistä yksi.
Olet uupunut.
Elämän paineet tuntuvat tukahduttavan sinut.
Paholainen sanoo, että kaikki on ohi -
ja peli on loppunut.
Mutta sanon Jeesuksen nimessä, ettei se ole ohi, -
ennen kuin Jumala sanoo niin.
Hän ei ole sanonut niin.
Nouse siis. Nouse ja loista.
Anna Jumalan kirkkauden loistaa yllesi.
RAAMATTUJA PAKISTANIIN
Vuoden 2021 alussa -
saimme avunpyynnön pastoriystävältämme Pakistanista.
Siellä tarvittiin urdunkielisiä Raamattuja.
Käynnistimme kampanjan ostaaksemme Raamattuja Pakistaniin.
Lähetimme sinne satoja Raamattuja ja kylvimme Sanaa monille.
Tämä työ on lähellä sydäntämme.
Koronasulkujen aikana Brasiliassa vuonna 2021 -
saimme avunpyyntöjä pastoreilta Brasiliasta.
Ei päässyt töihin. Ihmisillä ei ollut rahaa.
Tilanne oli hyvin vaikea.
Niinpä jatkoimme Ruokaa Brasiliaan -ohjelmaa.
Hei. Asumme Fortaleza―Cearassa Brasiliassa.
On 26. maaliskuuta 2021.
Jaamme peruselintarvikepaketteja.
Nyt on menossa pandemian toinen aalto.
Jaamme ruokaa Revival Explosion Ministriesin lahjoitusten avulla.
Tahdon kiittää Hermes Falcaota ja Faith Connection -seurakuntaa.
Kiitos avustanne!
Kiitos paljon. Jumalan siunausta!
Vuosina 2020―21 Revival Explosion Ministries -
jakoi yli tuhannelle perheelle peruselintarvikkeita kuukaudeksi.
Kiitos Jumalalle ja kumppaneillemme. Yhdessä voimme vaikuttaa.
KASTE
Niin kuin vuonna 2020 myös vuonna 2021 -
seurakunnassamme kastettiin uusia uskovia.
Mikään ei estä Jumalan valtakunnan etenemistä.
Kiitos Jumalalle! Mahtavaa nähdä Herran työtä.
Evankeliumia ei pysäytä mikään.
Matt. 24:ssä Jeesuksen puheen kohokohta -
ei ole merkit tai vainot.
Kohokohta, joka huipentuu Herran tulemukseen, -
on evankeliumin julistaminen.
Hän sanoo, että valtakunnan evankeliumi pitää julistettaman -
kaikille kansoille todistukseksi, ja sitten tulee loppu.
Tahdon rohkaista. Vaikka ajat voivat olla vaikeat, -
nämä ovat myös loistokkaita aikoja, jolloin evankeliumia julistetaan, -
Jumalan valtakuntaa edistetään ja Jumalan voima toimii.
Näin tahdon rohkaista. Uskon, että vuosi 2022 -
on oleva voimallinen vuosi sinulle ja perheellesi.
Herra siunaa kättesi työn, ja Herran kirkkaus näkyy elämäsi, -
lastesi ja perheesi kautta.
Tahdon kiittää TV7:ää sydämeni pohjasta -
kaikesta tekemästänne työstä ja kumppanuudestamme.
On alkamassa yhdeksäs vuosi TV7:n kanssa.
Se on paljon. Yhdeksän vuotta ohjelmia, haastatteluja ja saarnoja.
Moni on parantunut, vapautunut ja saanut rohkaisua.
Saan teiltä rukouspyyntöjä ja sähköposteja.
Kerrotte todistuksia. Olen tavannut monia, joita ohjelma on siunannut.
Tahdon kiittää sydämeni pohjasta -
kumppanuudesta, ystävyydestä ja siitä, -
miten olette ottaneet vastaan Sanan.
Kiitän Marttia ja TV7-tiimiä hienosta yhteydestämme.
Rukoilen, että vuodesta 2022 tulee upea vuosi -
TV7:lle, Suomelle ja Kristuksen seurakunnalle kansoissa.
Tahdon rukoilla puolestanne, -
kaikkien sellaisten puolesta, joilla on vaikeaa ja joita ahdistaa ajatella, -
mitä vuosi 2022 tuo tullessaan.
Herra on jo huolehtinut kaikesta puolestasi.
Pitää oppia luottamaan Häneen ja pitämään uskon ja toivon.
Rukoillaan Jeesuksen nimessä. Jos tarvitset paranemista tai ihmettä, -
tahdon rukoilla ja uskoa yhdessä kanssasi Jeesuksen nimessä.
Isä, kiitos Pyhästä Hengestäsi.
Tiedän, että vaikutat kaikissa katsojissa.
Rakennat heidän uskoaan.
Rohkaiset heidän sydäntään ja mieltään.
Jeesus-nimessä tuo toivoa toivottomille.
Tuo uskoa ja voimaasi niille, jotka sitä tarvitsevat.
Rukoilen niiden puolesta, jotka tarvitsevat fyysistä ihmettä.
Kosketa heitä, mitä he tarvitsevatkin. Kosketa heitä Jeesuksen nimessä.
Anna Pyhä Henkesi ja voimasi Jeesuksen väkevässä nimessä.
Rohkaise seurakuntaasi. Siunaan seurakuntaa Suomessa -
ja kaikkialla maailmassa.
Anna ruumiillesi uudistuminen ja herätys.
Suo meidän loistaa evankeliumin valoa kaikkialla.
Kosketa masentuneita.
Tuo iloa, toivoa ja rauhaa -
Jeesuksen väkevässä nimessä.
Siunaan teitä Jeesuksen nimessä.
Julistan, että vuosi 2022 on voiton, läpimurron ja varjeluksen vuosi -
sinulle ja perheellesi Jeesuksen nimessä.
Nähdään ensi kerralla.
Jumalan siunausta -
ja hyvää päivän jatkoa Jeesuksen nimessä.
Hei Suomeen! Tässä Hermes Falcao Jr.
Minulla on suurenmoisia uutisia.
Ohjelmamme on näkynyt TV7:llä jo kahdeksan vuotta.
On vaikea uskoa, että jo niin kauan.
Näiden vuosien aikana olemme saaneet monia todistuksia -
vapautumisista, parantumisista, pelastumisista.
Olen tavannut heistä joitain.
He kärsivät, mutta he vapautuivat ja paranivat, -
kun he katsoivat tämänkaltaista ohjelmaa.
Voit ryhtyä ohjelman tukijaksi -
antamalla lahjoituksen TV7:lle.
Voit soittaa ruudun numeroon tai lahjoittaa tilille.
Auta pitämään ohjelma ruudussa, -
sillä haluamme tavoittaa vielä monia ihmisiä evankeliumilla.
Tee se jo tänään. Älä viivyttele. Lähde tukemaan ohjelmaa, -
niin että ohjelma voi jatkua. Jumalan siunausta!
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz